A4-0076/97

Ψήφισμα επί της ανακοίνωσης της Επιτροπής σχετικά με «τις προκλήσεις που αντιμετωπίζει η ευρωπαϊκή αμυντική βιομηχανία, μια εισήγηση για ανάληψη δράσεων σε ευρωπαϊκό επίπεδο» (COM(96)0010 - C4-0093/96)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(96)0010 - C4-0093/96),

- έχοντας υπόψη τα ψηφίσματά του στις

. 11 Απριλίου 1984 για τα κοινά Ευρωπαϊκά συμφέροντα, τους κινδύνους και τις απαιτήσεις στον τομέα της ασφάλειας ((EE C 127 της 14.5.1984, σελ. 70)),

. 13 Ιουλίου 1990 για τον αφοπλισμό, τη μετατροπή των αμυντικών βιομηχανιών και τις εξαγωγές όπλων ((EE C 231 της 17.9.1990. σελ. 209)),

. 17 Σεπτεμβρίου 1992 για τον ρόλο της Κοινότητας στην επίβλεψη των εξαγωγών όπλων και της βιομηχανίας εξοπλισμών ((EE C 284 της 2.11.1992. σελ. 138)),

. 19 Ιανουαρίου 1995 για την ανάγκη ευρωπαϊκών ελέγχων επί των εξαγωγών ή μεταφοράς όπλων ((EE C 43 της 20.2.1995, σελ. 89)),

. 18 Μαΐου 1995 σχετικά με τις προόδους που έχουν πραγματοποιηθεί όσον αφορά την εφαρμογή της κοινής εξωτερικής πολιτικής και πολιτικής ασφάλειας (Νοέμβριος 1993 - Δεκέμβριος 1994) ((ΕΕ C 151 της 19.6.1995, σελ. 223)),

. 18 Ιανουαρίου 1996 για την Σαουδική Αραβία, ιδιαίτερα την παράγραφο 6 ((EE C 32 της 5.2.1996, σελ. 98)),

. 13 Μαρτίου 1996 που αφορά (i) τη γνωμοδότηση του Ευρωπαϊκού .Κοινοβουλίου για τη σύγκληση της Διακυβερνητικής Διάσκεψης και (ii) την αξιολόγηση των εργασιών της ομάδας προβληματισμού και καθορισμού των πολιτικών προτεραιοτήτων του Ευρωπαϊκού Κοινοβουλίου ενόψει της Διακυβερνητικής Διάσκεψης ((EE C 96 της 1.4.1996, σελ. 77)),

. 18 Ιουλίου 1996 για τις προόδους που επετεύχθησαν στην εφαρμογή της κοινής εξωτερικής πολιτικής και πολιτικής ασφάλειας (Ιανουάριος- Δεκέμβριος 1995) ((EE C 261 της 9.9.1996, σελ. 154)),

- λαμβάνοντας υπόψη τη δήλωση (αριθ. 30) σχετικά με τη Δυτικοευρωπαϊκή Ένωση που επισυνάπτεται στη Συνθήκη για την Ευρωπαϊκή Ένωση και που προβλέπει «μια ενισχυμένη συνεργασία στον τομέα των εξοπλισμών, ενόψει της δημιουργίας μιας ευρωπαϊκής υπηρεσίας εξοπλισμών», καθώς και το άρθρο 223 της Συνθήκης ΕΚ,

- λαμβάνοντας υπόψη τις εργασίες που έχει ήδη πραγματοποιήσει η GAEO (ΟΕΔΕ) και το στοιχείο προάγγελος της γαλλο-γερμανικής δομής συνεργασίας για τους εξοπλισμούς,

- λαμβάνοντας υπόψη της έκθεση της Επιτροπής Εξωτερικών Υποθέσεων, Ασφάλειας και Αμυντικής Πολιτικής και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής, της Επιτροπής Έρευνας, Τεχνολογικής Ανάπτυξης και Ενέργειας, της Επιτροπής Εξωτερικών Οικονομικών Σχέσεων καθώς και της Επιτροπής Θεσμικών Θεμάτων (A4-0076/97),

Α. έχοντας υπόψη ότι από το τέλος του ψυχρού πολέμου η μείωση των στρατιωτικών δαπανών στην πλειοψηφία των βιομηχανικών χωρών (που αποκαλείται «τα μερίσματα της ειρήνης») για την οποία θα πρέπει να εκφράσουμε την ικανοποίησή μας, είχε ως αποτέλεσμα μια μείωση των παραγγελιών για στρατιωτικά υλικά, που επιδείνωσε την οικονομική και κοινωνική κρίση στον τομέα των βιομηχανιών που συνδέονται με την άμυνα,

B. εκφράζοντας την απόλυτη πεποίθηση ότι η ανάπτυξη και η ενίσχυση της ευρωπαϊκής αμυντικής βιομηχανίας δεν πρέπει να αντιτίθενται στην επίτευξη περαιτέρω βημάτων προς την κατεύθυνση του αφοπλισμού,

Γ. έχοντας υπόψη ότι η εν λόγω κατάσταση έχει αποτέλεσμα ο ανταγωνισμός μεταξύ παγκόσμιων παραγωγών εξοπλισμών να γίνεται όλο και εντονότερος, δεδομένου ότι οι κατασκευαστές επιθυμούν την επικράτηση του ενός εις βάρος του άλλου, τόσο εντός όσο και εκτός της Ένωσης,

Δ. λαμβάνοντας υπόψη ότι αυτή η κατάσταση θα μπορούσε να οδηγήσει στην εξαφάνιση ζωτικών βιομηχανιών για την οικονομική, πολιτική και στρατιωτική ασφάλεια των κρατών μελών της Ευρωπαϊκής Ένωσης,

Ε. λαμβάνοντας υπόψη ότι όταν συγκρίνουμε ίδιες καταστάσεις, οι ευρωπαϊκές εταιρείες στον τομέα της άμυνας έχουν αποδείξει ότι είναι πλήρως ανταγωνιστικές με τις αντίστοιχες αμερικάνικες,

ΣΤ. υπογραμμίζοντας όμως ότι η ανταγωνιστικότητα της ευρωπαϊκής αμυντικής βιομηχανίας στο σύνολό της έχει υπονομευθεί από την ιδιαίτερα κατακρεματισμένη φύση της, όπου κάθε κράτος μέλος έχει τις δικές του απαιτήσεις και διαδικασίες παραγγελίας που έχουν ως αποτέλεσμα την ακριβή και άχρηστη επικάλυψη παραγγελιών,

Ζ. λαμβάνοντας υπόψη ότι οι εταιρείες των ΗΠΑ, επωφελούνται από το γεγονός ότι λειτουργούν σε ιδιαίτερα ευνοϊκό περιβάλλον - μία μεγάλη ενιαία αγορά, ενοποιημένες διαδικασίες παραγγελιών, «πολιτική αγοράς αμερικανικών προϊόντων», κυβερνητική ενίσχυση, σε μεγάλη κλίμακα, για τον τομέα της έρευνας και της ανάπτυξης κλπ.[semigr ] έχοντας υπόψη επίσης ότι οι εταιρείες των ΗΠΑ μπόρεσαν να παγιώσουν τη θέση τους και να προβούν σε συγχωνεύσεις με σκοπό να μπορέσουν καλύτερα να ανταποκριθούν στις προκλήσεις μιας πλέον ανταγωνιστικής αγοράς[semigr ] επισημαίνοντας περαιτέρω ότι η αμερικανικοί παραγωγοί επωφελήθηκαν από την κυριάρχουσα θέση που κατέχουν οι Ηνωμένες Πολιτείες στην Ατλαντική Συμμαχία,

Η. λαμβάνοντας υπόψη ότι η έννοια της Ευρωπαϊκής Αμυντικής Ταυτότητας έγινε δεκτή και έχει αναγνωρισθεί από όλα τα μέρη στην Ατλαντική Συμμαχία κατά τη συνεδρίαση του Βερολίνου τον Ιούνιο του 1996,

Θ. έχοντας υπόψη ότι η Ευρωπαϊκή Αμυντική Ταυτότητα έχει τρεις ουσιαστικές συνιστώσες:

- μια πολιτική συνιστώσα η οποία υπάγεται στην ΕΕ,

- μια στρατιωτική συνιστώσα η οποία έγκειται στην κοινή ευθύνη του ΝΑΤΟ και της ΔΕΕ,

- και μία βιομηχανική επιστημονική και τεχνολογική συνιστώσα,

Ι. υπογραμμίζοντας ότι ούτε η Ευρωπαϊκή Αμυντική Ταυτότητα ούτε η Κοινή Εξωτερική Πολιτική και Πολιτική Άμυνας της ΕΕ μπορούν να είναι αξιόπιστες χωρίς μια ισχυρή ευρωπαϊκή βιομηχανία εξοπλισμών, και μια πραγματική πολιτική προμηθειών,

ΙΑ. υπογραμμίζοντας επίσης ότι χωρίς μια ισχυρή ευρωπαϊκή βιομηχανία εξοπλισμών, αποδοτική και βιώσιμη και χωρίς μια πραγματική πολιτική προμηθειών, τα κράτη μέλη της ΕΕ θα δυσχεραίνονται μακροπρόθεσμα να εκπληρώσουν τις υποχρεώσεις τους σύμφωνα με τις συμφωνίες που ισχύουν στα πλαίσια του ΝΑΤΟ και στα πλαίσια άλλων γενικών συμφωνιών στον τομέα της ασφάλειας,

ΙΒ. έχοντας υπόψη ότι η ανάπτυξη μιας περιοριστικής ευρωπαϊκής πολιτικής στον τομέα των εξοπλισμών θα επιτρέψει για τα ευρωπαϊκά κράτη, ως αποτέλεσμα της τυποποίησης που θα προκύψει και των πλέον ανοικτών διαδικασιών παραγγελίας, να υπάρξουν οικονομίες κλίμακας, από τις οποίες θα επωφεληθούν ιδιαίτερα οι προϋπολογισμοί των ενεχόμενων κρατών,

ΙΓ. θεωρώντας ότι η ανάπτυξη της εσωτερικής αγοράς εξοπλισμών μεταξύ των χωρών της Ένωσης και παράλληλα η βαθμιαία ενίσχυση της βιομηχανικής υποδομής της Ευρωπαϊκής Άμυνας θα καθιστούσε την βιομηχανία αυτή λιγότερο εξαρτημε´νη από τις εξαγωγές,

ΙΔ. έχοντας υπόψη ότι οι αμερικανικές εταιρείες λόγω της μειώσεων των παραγγελιών του Πενταγώνου, προβαίνουν σε έντονο ανταγωνισμό με τις ευρωπαϊκές επιχειρήσεις στις εξωτερικές αγορές, πράγμα το οποίο βλέπουμε τόσο στην Ευρώπη όσο και στη Μέση Ανατολή και την Ασία, και αυτό με την υποστήριξη της κυβέρνησής τους,

ΙΕ. έχοντας επιπλέον υπόψη ότι ο τομέας των βιομηχανιών που συνδέονται με την άμυνα έχει άμεση επίπτωση στο δυναμικό έρευνας στην Ευρώπη,

ΙΣΤ. λαμβάνοντας υπόψη ότι η διάκριση μεταξύ έρευνας στον στρατιωτικό και μη στρατιωτικό τομέα καθίσταται όλο και περισσότερο ασαφής,

1. χαιρετίζει την ανακοίνωση της Επιτροπής για τις προκλήσεις που αντιμετωπίζει η ευρωπαϊκή αμυντική βιομηχανία, και που είναι αξιέπαινη διότι θέτει αυτό το περίπλοκο ερώτημα σε επίπεδο θεσμικών οργάνων της Ευρωπαϊκής Ένωσης[semigr ]

2. θεωρεί ότι η συνεργασία στον τομέα των εξοπλισμών που μέχρι σήμερα πραγματοποιείτο είτε σε πολυεθνικό είτε σε διμερές επίπεδο, είτε εντός της ΔΕΕ ή του ΝΑΤΟ έχει δείξει την αναποτελεσματικότητά της και τα όριά της και ότι θα πρέπει να εγκριθεί μια νέα προσέγγιση για να παραχθούν οι στρατιωτικοί εξοπλισμοί του αύριο, ώστε η Ευρώπη να μπορέσει να διαθέτει αποτελεσματικά μέσα που θα έχουν την καλύτερη δυνατή σχέση ποιότητας/τιμής και που θα μπορούν να εκπληρούν μια μεγάλη ποικιλία αποστολών, λαμβάνοντας υπόψη την αβεβαιότητα του στρατηγικού τοπίου κατά τη διάρκεια της επιχειρησιακής ζωής των στρατιωτικών υλικών[semigr ]

Ευρωπαϊκή πολιτική εξοπλισμών και η ΚΕΠΠΑ

3. υπογραμμίζει ότι μια ευρωπαϊκή πολιτική στον τομέα των εξοπλισμών θα διευκολυνθεί εάν υπήρχε μια συναίνεση για τους μεγάλους στόχους της ΚΕΠΠΑ και, επίσης για τις στρατηγικές επιλογές που θα οδηγούσαν στον καθορισμό των επιχειρησιακών αναγκών για τα στρατιωτικά υλικά που θα πρέπει να παραχθούν[semigr ]

4. επισημαίνει ότι η εργασία που έχει πραγματοποιηθεί από τη GAEO και από το τμήμα EUCLID στον εν λόγω τομέα, όσο χρήσιμη και να είναι, είναι σαφώς ανεπαρκής διότι τα εν λόγω όργανα δεν διαθέτουν πραγματικές εξουσίες για την λήψη αποφάσεων[semigr ]

5. διαπιστώνει, επίσης ότι οι διακρατικές συνεργασίες που έχουν τεθεί σε εφαρμογή μέχρι σήμερα, οδήγησαν περισσότερο στην υπέρβαση των δαπανών παρά σε πραγματικές οικονομίες, όντας πολύ συχνά αποτέλεσμα συμβιβασμών μεταξύ διαφορετικών επιχειρησιακών αναγκών που εκφράζονται από τα επιτελεία των κρατών μελών και που βασίζονται, στις περισσότερες των περιπτώσεων, στη θεωρία της «juste retour» (επανάληψη ή τριπλασιασμός των αλυσίδων παραγωγής, κλπ....) πράγμα το οποίο δεν επιτρέπει την ύπαρξη οφέλειας από οικονομία κλίμακος[semigr ]

6. θεωρεί ότι πρέπει να αντικατασταθεί αυτή η θεωρία του «juste retour», (δίκαιας επιστροφής), που εφαρμόζεται σήμερα πρόγραμμα ανά πρόγραμμα, από μια αντίληψη γενικότερης ισορροπίας που θα αξιολογείται για περισσότερα προγράμματα και μακροπρόθεσμα, συνοδευόμενη από μία βιομηχανική εξειδίκευση, γνωρίζοντας ότι τελικά, όλα τα κράτη θα επωφεληθούν από την ύπαρξη μιας κοινής αγοράς εξοπλισμών που θα τους επιτρέψει να αποκτήσουν στρατιωτικά υλικά με τον καλύτερο δυνατό συντελεστή αποτελεσματικότητας/κόστους[semigr ]

7. υπογραμμίζει ότι στη σημερινή συγκυρία, η δυνατότητα διαλειτουργικότητας των υλικών δεν είναι επαρκής και ότι πρέπει να καταλήξουμε στην παραγωγή, μεταξύ κρατών μελών κοινών στρατιωτικών υλικών[semigr ] αυτό όμως μπορεί να συμβεί με τον καλύτερο δυνατό τρόπο όταν αυξηθεί η διάσταση των βιομηχανικών μονάδων και η εξειδίκευση της παραγωγής[semigr ]

8. επισημαίνει ότι αυτή η ενδοευρωπαϊκή συνεργασία δεν θα πρέπει να εμποδίσει, την συνεργασία με άλλες χώρες όπως οι Ηνωμένες Πολιτείες, όταν υπάρχουν κοινές ανάγκες, ή ακόμη την αγορά «ετοιμοπαράδοτων» στρατιωτικών εξοπλισμών από τρίτες χώρες, ούτε θα πρέπει να εμποδίσει πιθανή μελλοντική πολυεθνική συνεργασία συμπεριλαμβανομένης της συνεργασίας με τρίτες χώρες[semigr ]

9. επιβεβαιώνει ότι η ύπαρξη μιας αποτελεσματικής και βιώσιμης ευρωπαϊκής βιομηχανίας εξοπλισμών είναι ένα από τα μέσα για να αναπτυχθεί και να καταστεί αξιόπιστη η ευρωπαϊκή ταυτότητα ασφάλειας και άμυνας εντός της Ατλαντικής Συμμαχίας και να δοθεί στην ΚΕΠΠΑ η στρατιωτική δυνατότητα, την οποία έχει ανάγκη, για να υποστηρίξει, τις διπλωματικές της δραστηριότητες[semigr ]

10. ζητεί την ενίσχυση των εξουσιών του Ευρωπαϊκού Κοινοβουλίου στον τομέα της έγκαιρης προειδοποίησης και της προληπτικής αποτίμησης των επιπτώσεων της αμυντικής τεχνολογίας, εφόσον θα πρέπει να καταβληθούν εντατικότερες προσπάθειες στον τομέα της στρατιωτικής έρευνας και ανάπτυξης (EUCLID)[semigr ]

11. επισημαίνει ότι οι ευρωπαϊκές βιομηχανίες που συνδέονται με την άμυνα έχουν ανάγκη από ένα πλαίσιο πολιτικής αναφοράς για να προβλέπουν τους τύπους στρατιωτικών υλικών που θα παράγουν, πράγμα το οποίο προϋποθέτει ότι η Ευρωπαϊκή Ένωση θα ορίσει καλύτερα, σε επίπεδο της ΚΕΠΠΑ, τις διεθνείς αρμοδιότητες που προτίθεται να αναλάβει[semigr ]

12. είναι της γνώμης, τα επιτελεία των κρατών μελών της ΔΕΕ, σε συνεργασία ενδεχομένως με τους παρατηρητές και άλλα ενδιαφερόμενα κράτη, θα πρέπει να ορίσουν με μεγαλύτερη σαφήνεια από απόψεως επιχειρησιακών αναγκών τα απαραίτητα μέσα που χρειάζονται για να επιτευχθούν οι στόχοι της ΚΕΠΠΑ και για να πραγματοποιηθούν οι αποστολές τύπου «Πετρούπολη» ή του άρθρου V της ΔΕΕ, και αυτό στο πλαίσιο της νέας γεωστρατηγικής συγκυρίας[semigr ]

13. υπογραμμίζει τις ανεπάρκειες της Ευρώπης στον τομέα των αεροπορικών στρατηγικών μεταφορών, της δυνατότητας ανεφοδιασμού εν πτήσει, των διαστημικών δυνατοτήτων για πληροφορίες καθώς και των αντίστοιχων αεροπορικών (τηλεκατευθυνόμενα αεροπλάνα) επικοινωνιών και αντιπυραυλικής άμυνας[semigr ]

14. υποστηρίζει την ανάπτυξη και την κατασκευή του μελλοντικού αεροπλάνου μεταφορών (ATF/FLA), του βαρέος αεροπλάνου στρατιωτικών μεταφορών μεγάλων αποστάσεων που αναπτύχθηκε υπό την αιγίδα του ομίλου εταιρειών Euroflag και το οποίο σχεδιάστηκε για να εκπληρεί αποστολές τύπου «Πετρούπολη»[semigr ] σημειώνει ότι η κατασκευή του είναι ζωτική τόσο για την αεροναυπηγική βιομηχανία της Ευρώπης όσο και για την ευρωπαϊκή ταυτότητα άμυνας και ασφάλειας[semigr ] καλεί ως εκ τούτου τα ενεχόμενα κράτη να εξεύρουν τα απαραίτητα κονδύλια για να καταστήσουν δυνατή τη χρηματοδότηση της ανάπτυξης αυτού του αεροπλάνου[semigr ]

15. ενθαρρύνει εξάλλου τα κράτη μέλη να περατώοσυν τα προγράμματα δορυφόρων αναγνώρισης Helios 2 και Horus, το σχέδιο του Airbus MRTT και να αναπτύξουν τηλεκατευθυνόμενα αναγνωριστικά αεροπλάνα άνευ πιλότου (drones) καθώς και ένα αντιπυραυλικό σύστημα, σε συνεργασία -εάν αυτό καταστεί αναγκαίο- με τις Ηνωμένες Πολιτείες[semigr ]

16. χαιρετίζει, τις τρέχουσες πρωτοβουλίες που σκοπεύουν να δώσουν στα ευρωπαϊκά κράτη τα απαραίτητα μέσα για να εντοπίσουν νέες και καλύτερες μορφές συνεργασίας στον τομέα των εξοπλισμών, όπως η δημιουργία της Οργανώσεως Εξοπλισμών της Δυτικής Ευρώπης (OAEO) και η διεύρυνση της γαλλογερμανικής πρωτοβουλίας σε άλλες χώρες[semigr ] επιθυμεί αυτές οι διαφορετικές δομές συνεργασίας να μην δημιουργήσουν επικαλύψεις και να καταλήξουν σε κοινά προγράμματα εξοπλισμών που θα είναι σε θέση να ανταποκριθούν στις ανάγκες του μεγαλύτερου δυνατού αριθμού ευρωπαϊκών κρατών[semigr ]

Εκτιμήσεις όσον αφορά το άρθρο 223 της Συνθήκης ΕΚ

17. υπογραμμίζει ότι μια κοινή πολιτική εξοπλισμών που θα ενσωματώνει επιστημονικά και τεχνολογικά στοιχεία απαιτείται για τη δημιουργία μιας ευρωπαϊκής ταυτότητας άμυνας και θεωρεί ότι η βαθμιαία εφαρμογή μιας κοινής αμυντικής πολιτικής απαιτεί τελικά την αναθεώρηση του άρθρου 223 προκειμένου να επιτευχθεί η ολοκληρωμένη παραγωγή, εμπορία και έλεγχος των εξοπλισμών[semigr ] επισημαίνει ότι το άρθρο 223 δεν θα πρέπει ωστόσο να διαγραφεί μέχρις ότου καθιερωθεί μια κοινή εξωτερική πολιτική και πολιτική ασφάλειας που θα περιλαμβάνει τον περιορισμό των εξαγωγών όπλων[semigr ]

18. καλεί εν τω μεταξύ, τα κράτη μέλη να μην επικαλούνται πλέον, εκτός εκτάκτων περιστάσεων, το άρθρο 223 της Συνθήκης ΕΚ για να εμποδίζουν βιομηχανικές αναδιαρθρώσεις στο εσωτερικό της ενιαίας ευρωπαϊκής αγοράς[semigr ]

19. υπογραμμίζει, ότι το εν λόγω άρθρο μπορεί να χρησιμοποιηθεί για να προστατεύσει τις ζωτικές βιομηχανίες για την ανάπτυξη της ευρωπαϊκής ταυτότητας ασφάλειας και άμυνας εναντίον των ελέγχων εκ μέρους επιχειρήσεων από τρίτες χώρες[semigr ]

20. δεσμεύει τα κράτη μέλη της Ευρωπαϊκής Ένωσης να επωφεληθούν από τη Διακυβερνητική Διάσκεψη (ΔΔ) για να προβούν σε μία ενδελεχή εξέταση όσον αφορά το άρθρο 223 της Συνθήκης ΕΚ και την ενδεχόμενη προσαρμογή του, κυρίως αυτή του καταλόγου που επισυνάπτεται, κατά τρόπον ώστε να ευνοεί τη δημιουργία μιας ευρωπαϊκής βιομηχανίας εξοπλισμών[semigr ]

Παρατηρήσεις σχετικά με τις πτυχές της βιομηχανικής πολιτικής μιας πολιτικής στον τομέα των εξοπλισμών

21. θεωρεί ότι η Ευρωπαϊκή Ένωση θα πρέπει να δεσμευθεί για τη θέσπιση μιας ενιαίας ευρωπαϊκής αγοράς στον τομέα της αμυντικής βιομηχανίας, οι κανόνες της οποίας θα βασίζονται σε εκείνους που ισχύουν για την ενιαία αγορά μη στρατιωτικών αγαθών και υπηρεσιών αλλά που θα λαμβάνουν υπόψη τις ιδιαιτερότητες της αμυντικής βιομηχανίας[semigr ]

22. πιστεύει ότι τα κράτη μέλη πρέπει να αποδεχτούν τη βιομηχανική και τεχνολογική ανεξαρτησία του τομέα των εξοπλισμών, προκειμένου να επιτρέψουν την παγίωση και τη συγχώνευση ευρωπαϊκών εταιριών βάσει κριτηρίων ορθολογικής βιομηχανικής διαχείρισης[semigr ] πιστεύει, ωστόσο, επίσης ότι οι αντιμονοπωλιακές νομοθετικές ρυθμίσεις της Ευρωπαϊκής Ένωσης θα πρέπει να εφαρμοσθούν τόσο στο στρατιωτικό όσο και στο πολιτικό σκέλος του βιομηχανικού τομέα[semigr ]

23. αναγνωρίζει ότι η αναγκαία ολοκλήρωση του ευρωπαϊκού βιομηχανικού μηχανισμού του αμυντικού τομέα απαιτεί την πολιτική αποδοχή μιας σχετικής τεχνολογικής και βιομηχανικής αλληλεξάρτησης μεταξύ των κρατών μελών[semigr ]

24. εκτιμά ότι οι βιομηχανικές αναδιαρθρώσεις στον τομέα των εξοπλισμών θα μπορούσαν να διευκολυνθούν από την ύπαρξη σε ευρωπαϊκό επίπεδο ενός νομικού πλαισίου που θα επέτρεπε την ίδρυση ευρωπαϊκών επιχειρήσεων ζητεί και πάλι την καθιέρωση κατάλληλων διεθνικών νομικών δομών, όπως το Καταστατικό της Ευρωπαϊκής Εταιρείας[semigr ]

25. ζητεί η παραγωγή στρατιωτικών εξοπλισμών να εμπνευστεί από τις μεθόδους διαχείρισης που ισχύουν στις επιχειρήσεις σε άλλους τομείς και να υπάρξει, όπου αυτό είναι δυνατό, προσφυγή σε τεχνολογίες ώστε να μειωθεί το κόστος των νέων όπλων ή των οπλικών συστημάτων[semigr ]

26. σημειώνει, περαιτέρω, ότι οι βιομηχανικές αναδιαρθρώσεις στον τομέα των εξοπλισμών, που μπορούν επίσης να καταλήξουν σε παραγωγές προϊόντων μη στρατιωτικού χαρακτήρα, θα πρέπει να μπορούν να υποστηρίζονται από τα σημερινά κοινοτικά μέσα (ΕΤΠΑ, ΕΚΤ, KONVER, κλπ.)[semigr ] πιστεύει ότι θα πρέπει να δοθεί προσοχή στο πως το πρόγραμμα KONVER μπορεί να βελτιωθεί ώστε να δώσει ιδιαίτερη ενίσχυση στη διαδικασία αναδιάρθρωσης και να βοηθήσει τις αμυντικές βιομηχανίες να προβούν σε εκτροπή του παραγωγικού τους δυναμικού και της εμπειρογνωμοσύνης τους για την κατάκτηση νέων αγορών στο πολιτικό σκέλος του βιομηχανικού τομέα[semigr ]

Απόψεις για την πολιτική εξοπλισμών και την έρευνα και ανάπτυξη

27. σημειώνει τη διασπορά των προγραμμάτων έρευνας στην Ευρώπη στον τομέα της άμυνας, παρά τις προσπάθειες που έχουν πραγματοποιηθεί από την υπηρεσία EUCLID, τις ενέργειες που ενθαρρύνονται από το πρόγραμμα πλαίσιο έρευνας της Ευρωπαϊκής Ένωσης και το πρόγραμμα EUREKA[semigr ] θεωρεί αναγκαίο να υπάρξει ένας καλύτερος συντονισμός μεταξύ αυτών των διαφόρων προγραμμάτων έρευνας κατά τρόπο ώστε να αποφευχθούν οι μεταξύ τους επικαλύψεις[semigr ]

28. διαπιστώνει ότι:

- το πρόγραμμα πλαίσιο είναι πρόγραμμα ερευνών στον μη στρατιωτικό τομέα,

- η τεχνολογία μη στρατιωτικού χαρακτήρα θεωρείται στο εξής πιο προηγμένη από τη στρατιωτική τεχνολογία,

- το πρόγραμμα πλαίσιο αντιπροσωπεύει μόνο το 4% των δαπανών της έρευνας και τεχνολογικής ανάπτυξης στην ΕΕ,

- τα κράτη μέλη εξετάζουν διαφόρους τρόπους για την προσαρμογή του ρόλου του στρατιωτικού τομέα στη δημόσια έρευνα και τεχνολογική ανάπτυξη[semigr ]

29. υπογραμμίζει την ανάγκη να υποστηριχθούν σε κοινοτικό επίπεδο τα πιλοτικά προγράμματα και τα σχέδια επίδειξης για την ανάπτυξη ευρωπαϊκών δυνατοτήτων στους τεχνολογικούς τομείς αιχμής[semigr ]

30. είναι πεπεισμένο ότι το πέμπτο πρόγραμμα πλαίσιο, δίδοντας και πάλι προτεραιότητα στη βασική έρευνα και στις τεχνολογίες γενικής χρήσης, θα μπορούσε:

- να συνεχίσει τη χρηματοδότηση της έρευνας στις τεχνολογίες διπλής χρήσης,

- να υποστηρίξει τη μετατροπή των οργανισμών βιομηχανικής έρευνας και τεχνολογικής ανάπτυξης που σχετίζονται με την άμυνα[semigr ]

31. συνιστά, εξάλλου να ενσωματωθούν στο πέμπτο ερευνητικό πρόγραμμα πλαίσιο πρωτοβουλίες που αφορούν τον αφοπλισμό, εμμένοντας ιδιαίτερα στα θέματα σχετικά με τις νάρκες, τα βιολογικά και χημικά όπλα και τη χρησιμοποίηση του ουρανίου και του πλουτωνίου στα οπλικά συστήματα[semigr ]

32. τονίζει ωστόσο ότι δεν υπάρχει περίπτωση επαναπροσανατολισμού της κοινοτικής έρευνας προς συγκεκριμένους αμυντικούς στόχους[semigr ]

Απόψεις για την εξωτερική οικονομική πολιτική στον τομέα των εξοπλισμών

33. υπογραμμίζει την ανισότητα των ανταλλαγών στον τομέα των εξοπλισμών μεταξύ της Ευρώπης και των Ηνωμένων Πολιτειών και επιθυμεί μια εκ νέου εξισορρόπηση αυτών των ανταλλαγών, κυρίως όταν πρόκειται για εξοπλισμούς που τίθενται στην υπηρεσία του ΝΑΤΟ[semigr ]

34. πιστεύει ότι τα κράτη μέλη θα έπρεπε, στον τομέα της άμυνας, να εφαρμόζουν έναντι των τρίτων χωρών τις διατάξεις της κοινής εμπορικής πολιτικής, πράγμα το οποίο θα δημιουργούσε τις συνθήκες για ίσο ανταγωνισμό για τις ευρωπαϊκές βιομηχανίες που συνδέονται με την άμυνα[semigr ]

35. θεωρεί ότι τα κράτη μέλη θα έπρεπε να προσεγγίσουν τις διαδικασίες τους στον τομέα της εισαγωγής και εξαγωγής στρατιωτικών εξοπλισμών και να εγκρίνουν, σ' αυτόν τον τομέα, μια κοινή αντιμετώπιση που θα βασίζεται σε περιοριστική ερμηνεία των οκτώ κριτηρίων που συμφωνήθηκαν στο πλαίσιο του Συμβουλίου το 1991-92, έτσι ώστε να μη στρεβλώνουν τον ανταγωνισμό στο εσωτερικό της ενιαίας αγοράς[semigr ]

36. θεωρεί επίσης ότι η σχετική κοινοτική νομοθεσία για τις συνθήκες πρόσβασης των εξωκοινοτικών εταιρειών στις δημόσιες συμβάσεις θα έπρεπε να αποτελέσει αντικείμενο προσαρμογής στις ιδιαίτερες συνθήκες που αφορούν τις αγορές στρατιωτικών εξοπλισμών[semigr ]

Σχετικά με το θέμα των εξαγωγών όπλων

37. θεωρεί ότι οι εξαγωγές όπλων είναι ένα πολύπλοκο θέμα που περιλαμβάνει πτυχές εξωτερικής πολιτικής, οικονομικής πολιτικής και πολιτικής ηθικής και το οποίο πρέπει να ρυθμισθεί με αυστηρά, αποτελεσματικά, ορθολογικά, συνεπή και δημοκρατικά μέτρα ελέγχου σε διεθνές, ευρωπαϊκό και εθνικό επίπεδο, έτσι ώστε να διασφαλισθεί η διαφάνεια και ο έλεγχος[semigr ]

38. υπενθυμίζει ότι υπάρχουν ήδη, σε επίπεδο της Ευρωπαϊκής Ένωσης, νομικά μέσα (κοινή δράση ((Απόφαση ΚΕΠΠΑ 94/942/ΚΕΠΠΑ,ΕΕ L 367 της 31.12.1994, σελ. 8)), κανονισμός (ΕΚ) αριθ. 3381/94 ((EE L 367 της 31.12.1994, σελ. 1))) και πολιτικά (κριτήρια που εγκρίθηκαν κατά τη διάρκεια των Ευρωπαϊκών Συμβουλίων του Λουξεμβούργου (Ιούνιος 1991) και της Λισαβώνας (Ιούνιος 1992) που επιτρέπουν τον έλεγχο των εξαγωγών όπλων και των αγαθών με διπλή δυνατότητα χρήσης[semigr ]

39. καλεί τα κράτη μέλη να εφαρμόσουν αποτελεσματικά - στο πλαίσιο της ΚΕΠΠΑ - αυτά τα νομικά και πολιτικά μέσα[semigr ]

40. επιθυμεί η Επιτροπή να συντάξει μια Λευκή Βίβλο επί του εν λόγω θέματος, πράγμα το οποίο θα επέτρεπε να εκτιμηθεί καλύτερα η θέση της Ευρωπαϊκής Ένωσης στο παγκόσμιο εμπόριο των όπλων και ως εκ τούτου, σε αυτή τη βάση, να εξετασθεί εάν τα μέσα τα οποία διαθέτει η Ευρωπαϊκή Ένωση για τον έλεγχο και την αύξηση της διαφάνειας του εμπορίου όπλων είναι επαρκή και επ' αυτής της βάσης να ενθαρρύνει το Συμβούλιο για την έναρξη κοινής δράσης για τις μεταφορές όπλων, που θα οδηγήσει στην εκπόνηση ενός νομικά δεσμευτικού κώδικα συμπεριφοράς, βασισμένου στην αυστηρή ερμηνεία των οκτώ κριτηρίων του Ευρωπαϊκού Συμβουλίου[semigr ] πιστεύει επιπλέον ότι η μελλοντική πολιτική ελέγχου των εξοπλισμών θα πρέπει να απαγορεύει την εξαγωγή όπλων προς τρίτες χώρες

- που θεωρούνται ύποπτες για ένοπλη εισβολή,

- οι κυβερνήσεις των οποίων στερούνται και της ελάχιστης δημοκρατικής νομιμότητας,

- που δεν συμμετέχουν στο μητρώο εξοπλισμών του ΟΗΕ ή σε περιφερειακές ή παγκόσμιες συμφωνίες εξοπλισμών,

41. επαναλαμβάνει εκ νέου την άποψή του ότι μεγαλύτερο ενδοκοινοτικό εμπόριο θα έδινε τη δυνατότητα στις ευρωπαϊκές εταιρίες να μειώσουν τα έξοδά τους[semigr ]

Εκτιμήσεις θεσμικού περιεχομένου

42. καλεί τη ΔΔ να δώσει μια αποφασιστική ώθηση στην ανάπτυξη μιας κοινής πολιτικής στον τομέα των εξαγωγών εγγράφοντας αυτόν το στόχο στη Συνθήκη, ως απαραίτητο στοιχείο της εφαρμογής μιας κοινής πολιτικής άμυνας και καλεί να ενταχθούν στη μελλοντική Συνθήκη ο έλεγχος και η εναρμόνιση των πολιτικών εξαγωγής όπλων[semigr ]

43. θεωρώντας ότι η ανάπτυξη μιας αποτελεσματικής κοινής εξωτερικής πολιτικής και πολιτικής ασφάλειας και μιας κοινής ταυτότητας άμυνας θα εξακολουθήσει να υπονομεύεται εφόσον τα κράτη μέλη συνεχίζουν να υιοθετούν διαφορετικές πολιτικές όσον αφορά τις εξαγωγές όπλων[semigr ] θεωρώντας επίσης ότι ένα απεριόριστο εμπόριο όπλων μπορεί να πυροδοτήσει περιφερειακές εντάσεις, με αποτέλεσμα τα κράτη μέλη να αντιμετωπίσουν ενδεχομένως έναν εχθρό που θα είναι εξοπλισμένος από τις δικές τους βιομηχανίες[semigr ] καλεί, επομένως, τη ΔΔ να προσέξει ιδιαίτερα το θέμα της ανάπτυξης μιας περιοριστικής κοινής πολιτικής όσον αφορά τις εξαγωγές όπλων[semigr ]

44. πιστεύει ότι πρέπει να δημιουργηθεί μια μεγαλύτερη συνεργία αφενός μεταξύ του κοινοτικού πυλώνα και του πυλώνα ΚΕΠΠΑ και, αφετέρου, μεταξύ της Ευρωπαϊκής Ένωσης και της ΔΕΕ κατά τρόπον ώστε να αναπτυχθεί μια βιομηχανική πολιτική εξοπλισμών προς όφελος της ευρωπαϊκής ταυτότητας ασφάλειας και άμυνας[semigr ]

45. ζητεί, για το σκοπό αυτό, να οργανώνονται κοινές συνεδριάσεις μεταξύ της Ευρωπαϊκής Ένωσης και της ΔΕΕ στο καταλληλότερο επίπεδο και υπογραμμίζει στο πλαίσιο αυτό την ανάγκη κοινών διαβουλεύσεων μεταξύ της ΕΕ και της ΔΕΕ στο καταλληλότερο επίπεδο, επισημαίνει ότι καθώς θα σημειώνεται πρόοδος για τον καθορισμό μιας κοινής αμυντικής πολιτικής, η Ένωση θα κληθεί να καταρτίσει τους στόχους, τα διάφορα στάδια και ένα χρονοδιάγραμμα για την περαιτέρω ενσωμάτωση της ΔΕΕ στην ΕΕ[semigr ]

46. ζητεί επίσης εντός της Ευρωπαϊκής Ένωσης, να διοργανώνονται κοινές συνεδριάσεις μεταξύ Υπουργών Εξωτερικών Υποθέσεων και Υπουργών Άμυνας των κρατών μελών στο πλαίσιο της ΚΕΠΠΑ, ώστε να καθορισθούν οι στρατηγικές κατευθύνσεις βάσει των οποίων θα μπορέσει να αναπτυχθεί μια κοινή πολιτική εξοπλισμών καθώς και η γραμμή που θα ακολουθείται στον τομέα των εξαγωγών όπλων[semigr ]

47. καλεί την Επιτροπή και τα κράτη μέλη να εξετάσουν τον τρόπο με τον οποίο τα κράτη της Κεντρικής και Ανατολικής Ευρώπης θα μπορούσαν να συμμετάσχουν στην ανάπτυξη μιας ευρωπαϊκής πολιτικής εξοπλισμών, γνωρίζοντας ιδιαίτερα ότι η μελλοντική συμμετοχή τους στις δομές της ευρωπαϊκής ασφάλειας και άμυνας θα απαιτήσει μια ριζική προσαρμογή των μεθόδων τους παραγωγής καθώς και των προϊόντων τους στις ανάγκες της κοινής άμυνας[semigr ]

48. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο, καθώς και τα όργανα της ΔΕΕ και του ΝΑΤO.